Here is a page extracted from Wikipedia that may contain CSS, HTML, and a lot of unformatted text.

Title: Besians
Content: Besians ye un lugar de Ribagorza situato a 3 km de Perarruga, pertenexient a este municipio d'a provincia de Uesca. En 1991 teneba 79 habitants.

Parla 
Chabier Tomás Arias en o suyo libro sobre l'aragonés viellosobrarbés da noticia que en Besians son rechistratos os articlos a, as, como en A Fueva, encara que se i charre ribagorzano.  
 
En a pastorada de Besians podemos leyer un pasato perfecto sintetico en lo cielo ie fizo un gran prodigio. Manimenos ye problematico relacionar a parla d'as pastoradas ribagorzanas con o ribagorzano en un pasato recient porque seguntes opinan bels autors, en bels trozos imitaban la parla d'a Fueva u Sobrarbe, considerando-las mes rusticas que o ribagorzano.

Molimentos 
 Ilesia de Sant Chuan Evanchelista de Besians, una ilesia d'o sieglo XII en estilo romanico, considerata como una d'as choyas de l'arte romanico en Ribagorza.
 Puent de Besians sobre l'Esera con 5 arcos, tamién en estilo romanico.
 Castiello medieval.

Vinclos externos 
  O puent de Besians en www.RomanicoAragones.com.
  A ilesia de Sant Chuan Evanchelista de Besians en www.RomanicoAragones.com.

Referencias 

 

Lugars d'a provincia de Uesca
Entidaz locals menors d'Aragón
Lugars de Perarruga
Localidaz d'a diocesi de Balbastro-Monzón en Ribagorza